staqsa lill- Ministru għall-Edukazzjoni u x-Xogħol: Jista' l-Ministru jinforma lill-Kamra kemm hemm tfal li jattendu l-Iskola Primarja tal-Fgura fis-sena akkademika preżenti u li jeħtieġu l-għajnuna ta' LSA kif approvat mid-dipartiment? Jista' jgħid ukoll kemm hemm LSAs? Jista' jara li t-tfal kollha jiġu pprovduti b'LSA? Ninsab infurmat li sal-lum, fl-iskejjel primarji tal-Fgura kien hemm: Skola Primarja 'A' - sittin (60) student li għandhom bżonn is-sapport ta' Learning Support Assistant (LSA). Biex jissapportjaw lil dawn l-istudenti fl-iskola hemm tmienja u tletin (38) LSA. Skola Primarja 'B' - tlieta u tletin (33) student li għandhom bżonn is-sapport ta' Learning Support Assistant. Biex jissapportjaw lil dawn l-istudenti fl-iskola hemm dsatax (19)-il LSA. Infurmat li l-istudenti li għandhom bżonn l-għajnuna kollha għandhom is-sapport meħtieġ ta' Learning Support Assistant.
FGURA – SKOLA PRIMARJA – TFAL LI JEĦTIEĠU GĦAJNUNA TA' LSA.